208 



Sang Pohatji dajang gana. 

 „Liwat ti repat datang ka toengkoel oemeusi : 



Sang Pohatji dajang gini, 



asoehan Teroesna wati, 



nja pare toengkoel angeusi, 



wawajangan Poerba sari. 

 „Liwat ti toengkoel oemeusi tepi datang ka beuneur hedjo: 



pangraoenna beuneur hedjo, 



daoen semboeng reudjeung hela, 



daoen hela kembang awi, 



daoen semboeng mangka moeloes, 



kembang awi mangka hoerip, 



daoen hela mangka wera, 



kembang awi mangka hoerip, 



geura beuntjing batan keusik, 



geura beuneur batan beunjeur, 



geura teuas ti haroepat, 



Sang Pohatji tendjo maja, 



ngaran pare beuneur hedjo. 

 „Liwat ti beuneur hedjo nepi datang ka beungbeurat sangga: 



Pohatji pangdoerat sari, 



ngaran pare beurat sangga. 



XLIII. 



Tjatoerkeun Sanghjang loetoeng. 



Rek maling-maling ngalanglang hoema ti Poerba sari. Los ka leuweung, bjoer 

 raksoekan dilaan, prak ngadapang di lawang saoeng; rek moedji pare sangga. 

 Poedjina Goeroe Minda: 



„riring-riring rarang-rarang, 



Seri koening soenan rarang, 



Sang Pohatji mangprang-mengpreng, 



Sang Pohatji halilingan, 



Sang Pohatji hideung geulis, 



ngaranna sia di goenoeng, 



goenoengna di kahjangan, 



di kahjangan goenoeng remoek, 



remoek boekit pangemasan, 



neda diajap-ajapan, 



neda diaroeb-aroeban, 



saking warna di sagara, 



nja halis mihidji kasih, 



